《呈住山介石》
宋代·叶林

造物有青眼，名山无赧容。
声名动猿鹤，道法伏菟龙。
望气从关尹，瞻云自华封。
悬知仙隐地，可以不迎逢。

作者简介：叶林（一二四八～一三○六），字儒藻，一字去文，号本山，人称高行先生，钱塘（今浙江杭州）人。与邓牧隐大涤山冲天观。元成宗大德十年卒，年五十九。事见元《洞霄图志》卷五。今录诗六首。